CELEX: 32016R1608
Language: sl
Date: 2016-05-17 00:00:00
Title: Delegirana uredba Komisije (EU) 2016/1608 z dne 17. maja 2016 o spremembi Delegirane uredbe (EU) št. 1222/2014 v zvezi z regulativnimi tehničnimi standardi za specifikacijo metodologije za določitev globalnih sistemsko pomembnih institucij in za opredelitev podkategorij globalnih sistemsko pomembnih institucij (Besedilo velja za EGP)

8.9.2016   
               
               
                  SL
               
               
                  Uradni list Evropske unije
               
               
                  L 240/1
               
            DELEGIRANA UREDBA KOMISIJE (EU) 2016/1608
      z dne 17. maja 2016
      o spremembi Delegirane uredbe (EU) št. 1222/2014 v zvezi z regulativnimi tehničnimi standardi za specifikacijo metodologije za določitev globalnih sistemsko pomembnih institucij in za opredelitev podkategorij globalnih sistemsko pomembnih institucij
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (1) ter zlasti člena 131(18) Direktive,
      ob upoštevanju naslednjega:
      
                  (1)
               
               
                  V Delegirani uredbi Komisije (EU) št. 1222/2014 (2) je opredeljena metodologija za določitev globalnih sistemsko pomembnih institucij (GSPI), opisanih v Direktivi 2013/36/EU. Delegirana uredba (EU) št. 1222/2014 določa zlasti merljive kazalnike, ki sestavljajo pet kategorij za merjenje sistemskega pomena banke iz Direktive 2013/36/EU. Priloga k Delegirani uredbi (EU) št. 1222/2014 vsebuje podrobne tehnične specifikacije vrednosti kazalnika.
               
            
                  (2)
               
               
                  Delegirana uredba (EU) št. 1222/2014 upošteva mednarodne standarde, ki jih je oblikoval Baselski odbor za bančni nadzor v zvezi z metodologijo ocenjevanja globalnih sistemsko pomembnih bank in strožjimi zahtevami glede pokrivanja izgub, vključno s tehničnimi specifikacijami kazalnikov, ki se uporabljajo za določitev globalnih sistemsko pomembnih bank.
               
            
                  (3)
               
               
                  Metodologija Baselskega odbora za bančni nadzor v zvezi z ocenjevanjem globalnih sistemsko pomembnih bank in strožjimi zahtevami glede pokrivanja izgub se redno posodablja. Nazadnje je Baselski odbor za bančni nadzor na podlagi podatkov s konca leta 2015 objavil nekoliko popravljen obrazec in navodila za sporočanje podatkov v okviru zbiranja podatkov za leto 2016. V prihodnosti se pričakujejo dodatne posodobitve.
               
            
                  (4)
               
               
                  Da bi se odrazila trenutna dogajanja v globalnem bančnem sistemu in čim bolj zmanjšalo upravno breme za institucije, je pomembno zagotoviti, da se vrednosti kazalnikov določijo v skladu z mednarodno dogovorjenimi standardi, ki jih določi Baselski odbor za bančni nadzor. Zadevni nacionalni organi bi morali zato zagotoviti, da se vrednosti merljivih kazalnikov iz Delegirane uredbe (EU) št. 1222/2014 določijo v skladu z veljavnim sklopom podatkov, ki jih zagotovi Baselski odbor za bančni nadzor.
               
            
                  (5)
               
               
                  Za zagotovitev skladnosti s posodobljeno metodologijo, ki jo uporablja Baselski odbor za bančni nadzor, bi moral člen 5(6) Delegirane uredbe (EU) št. 1222/2014 določati, da se odločitve iz člena 5(4) in (5) lahko podprejo s „pomožnimi podatki“ namesto „pomožnih kazalnikov“.
               
            
                  (6)
               
               
                  Da bodo vrednosti kazalnikov iz Delegirane uredbe (EU) št. 1222/2014 določene v skladu s posodobljenimi specifikacijami, ki jih uporablja Baselski odbor za bančni nadzor, bi bilo treba Prilogo k Delegirani uredbi (EU) št. 1222/2014 črtati.
               
            
                  (7)
               
               
                  Delegirano uredbo (EU) št. 1222/2014 bi bilo zato treba ustrezno spremeniti.
               
            
                  (8)
               
               
                  Glede na to, da se je zbiranje podatkov za postopek določitve v letu 2016 začelo v prvem četrtletju leta 2016 in da institucije potrebujejo jasnost glede tega, katere podatke je treba razkriti, bi morala ta uredba začeti veljati takoj.
               
            
                  (9)
               
               
                  Ta uredba temelji na osnutkih regulativnih tehničnih standardov, ki jih je Komisiji predložil Evropski bančni organ (v nadaljnjem besedilu: EBA).
               
            
                  (10)
               
               
                  EBA je opravila odprta javna posvetovanja o osnutkih regulativnih tehničnih standardov, na katerih temelji ta uredba, analizirala potencialne povezane stroške in koristi ter prosila za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (3) –
               
            SPREJELA NASLEDNJO UREDBO:
      Člen 1
      Delegirana uredba (EU) št. 1222/2014 se spremeni:
      
                  1.
               
               
                  v členu 5 se odstavek 6 nadomesti z naslednjim:
                  „6.   Odločitvi iz odstavkov 4 in 5 se lahko podpreta s pomožnimi podatki, ki niso kazalniki verjetnosti, da zadevni subjekt propade. Takšni odločitvi vsebujeta dobro dokumentirane ter preverljive kvalitativne in kvantitativne informacije.“;
               
            
                  2.
               
               
                  člen 6 se nadomesti z naslednjim:
                  „Člen 6
                  Kazalniki
                  1.   Kategorija, ki meri velikost skupine, obsega en kazalnik, enak skupni izpostavljenosti skupine.
                  2.   Kategorija, ki meri medsebojno povezanost skupine s finančnim sistemom, obsega vse naslednje kazalnike:
                  
                              (a)
                           
                           
                              sredstva znotraj finančnega sistema;
                           
                        
                              (b)
                           
                           
                              obveznosti znotraj finančnega sistema;
                           
                        
                              (c)
                           
                           
                              nedospele vrednostne papirje.
                           
                        3.   Kategorija, ki meri nadomestljivost storitev ali finančne infrastrukture, ki jo zagotavlja skupina, obsega vse naslednje kazalnike:
                  
                              (a)
                           
                           
                              sredstva v skrbništvu;
                           
                        
                              (b)
                           
                           
                              plačilne dejavnosti;
                           
                        
                              (c)
                           
                           
                              prevzete posle na trgih dolžniškega in lastniškega kapitala.
                           
                        4.   Kategorija, ki meri zapletenost skupine, obsega vse naslednje kazalnike:
                  
                              (a)
                           
                           
                              hipotetični znesek izvedenih finančnih instrumentov prostega trga;
                           
                        
                              (b)
                           
                           
                              sredstva, vključena v raven 3 poštene vrednosti, merjene v skladu z Uredbo Komisije (EU) št. 1255/2012 (*);
                           
                        
                              (c)
                           
                           
                              vrednostne papirje, namenjene trgovanju in razpoložljive za prodajo.
                           
                        5.   Kategorija, ki meri čezmejne dejavnosti skupine, obsega naslednje kazalnike:
                  
                              (a)
                           
                           
                              terjatve v sodni pristojnosti druge države;
                           
                        
                              (b)
                           
                           
                              obveznosti v sodni pristojnosti druge države.
                           
                        6.   Zadevni organ za podatke, sporočene v valuti, ki ni euro, uporabi ustrezni devizni tečaj, pri čemer upošteva referenčni devizni tečaj, ki ga objavi Evropska centralna banka in velja dne 31. decembra, ter mednarodne standarde. Zadevni organ za kazalnik plačilne dejavnosti iz odstavka 3(b) uporabi povprečne devizne tečaje za zadevno leto.
                  
                     (*)  Uredba Komisije (EU) št. 1255/2012 z dne 11. decembra 2012 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 12, mednarodnih standardov računovodskega poročanja 1 in 13 ter Pojasnila 20 Odbora za pojasnjevanje mednarodnih standardov računovodskega poročanja (UL L 360, 29.12.2012, str. 78).“;"
						
               
            
                  3.
               
               
                  zadnji stavek člena 7 se črta;
               
            
                  4.
               
               
                  Priloga se črta.
               
            Člen 2
      Začetek veljavnosti
      Ta uredba začne veljati dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 17. maja 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 176, 27.6.2013, str. 338.
      
         (2)  Delegirana uredba Komisije (EU) št. 1222/2014 z dne 8. oktobra 2014 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi za specifikacijo metodologije za določitev globalnih sistemsko pomembnih institucij in za opredelitev podkategorij globalnih sistemsko pomembnih institucij (UL L 330, 15.11.2014, str. 27).
      
         (3)  Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).